SÚŤAŽNÉ PODKLADY

##### Nadlimitná zákazka zadávaná postupom verejnej súťaže

Predmet zákazky:

**Medicinálne a technické plyny a služby spojené s dodávkou**

Verejné obstarávanie realizované postupom zadávania zákazky verejnou súťažou v zmysle § 66 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov

V Bratislave, dňa 6.10.2025

Súťažné podklady schválil:

**Ing. Slavomír Gruška**

Riaditeľ ZZS Bratislava

##### OBSAH SÚŤAŽNÝCH PODKLADOV

A.1Pokyny na vypracovanie ponuky

Časť I. Všeobecné informácie

Časť II. Komunikácia a vysvetľovanie

Časť III. Príprava ponuky

Časť IV. Predkladanie ponúk

Časť V. Otváranie a vyhodnocovanie ponúk

Časť VI. Uzavretie zmluvy

A.2 Podmienky účasti uchádzačov

A.3 Kritériá na vyhodnotenie ponúk a pravidlá ich uplatnenia

A.4 Návrh uchádzača na plnenie kritérií

B.1 Opis predmetu zákazky

B.2 Obchodné podmienky

Prílohy:

Príloha č. 1 – Opis predmetu zákazky /Odberné miesta

Príloha č. 2 – Návrh zmluvy

Príloha č. 3 - Čestné vyhlásenie uchádzača

**A.1 POKYNY NA VYPRACOVANIE PONUKY**

**Časť I. Všeobecné informácie**

1. **Identifikácia verejného obstarávateľa**

Obchodné meno: Záchranná zdravotná služba Bratislava

Sídlo: Antolská 11, 850 07 Bratislava 57

Zastúpený: Ing. Slavomír Gruška, riaditeľ ZZS Bratislava

IČO: 17336210

DIČ: 2020845827

Internetová adresa: [www.emergency-ba.sk](http://www.emergency-ba.sk)

Adresa profilu: <https://www.uvo.gov.sk/vyhladavanie-profilov/detail/2190>

1. **Predmet zákazky**
   1. Predmetom zákazky je dodávka medicinálnych a technických plynov vrátane dopravy a ostatných služieb súvisiacich s dodávkou pre potreby Záchrannej zdravotnej služby. Podrobné vymedzenie predmetu zákazky, vrátane vypracovaných technických špecifikácií a požiadaviek verejného obstarávateľa na predmet zákazky je uvedené v časti *B.1 Opis predmetu zákazky* a *B.2 Obchodné podmienky* dodania predmetu zákazky týchto súťažných podkladov.
   2. Odôvodnenie nerozdelenia zákazky na časti:

Rozdelenie zákazky na časti by bolo samoúčelné, nerozdelením predmetu zákazky na časti verejný obstarávateľ neuprie ani neobmedzí účasť záujemcov v danom verejnom obstarávaní. Požiadavku na plnenie predmetu zákazky bez rozdelenia na časti nemožno so zohľadnením ekonomických dôvodov, funkčných dôvodov a splnenia cieľa plnenia predmetu zákazky a účelu predmetu zákazky, na ktorý je určený, považovať za obmedzujúci prvok v predmetnom verejnom obstarávaní. Verejný obstarávateľ taktiež prihliadal aj na možné dôsledky nerozdelenia zákazky na časti v súvislosti s následným plnením verejnej zákazky, ktorými sú v prípade rozdelenia zákazky na časti možné predraženie, komplikovaná koordinácia plnenia jednotlivých uchádzačov, previazanosť čiastkových plnení a vo výsledku ohrozenie riadneho plnenia obstarávanej zákazky.

* 1. Predpokladaná hodnota zákazky je: **1 049 893,47 EUR bez DPH.**
  2. Spoločný slovník obstarávania (CPV):

Hlavný CPV: 24111500-0 - Lekárske plyny

Doplňujúci CPV: 44612100-4-Tlakové fľaše na plyn

60000000-8-Dopravné služby (bez prepravy odpadu)

* 1. Opis predmetu zákazky tvorí časť B.1 Opis predmetu zákazky týchto súťažných podkladov.

1. **Zdroj finančných prostriedkov**
   1. Predmet zákazky bude financovaný z vlastných prostriedkov verejného obstarávateľa. Platobné podmienky sú uvedené v súťažných podkladoch v časti *B.2 Obchodné podmienky*.
2. **Druh zákazky**
   1. Výsledkom verejného obstarávania bude zadanie zákazky na poskytnutie služby.
   2. Podrobné vymedzenie záväzných zmluvných podmienok pre plnenie požadovaného predmetu zákazky tvoria časti *B.1 Opis predmetu zákazky a B.2 Obchodné podmienky* týchto súťažných podkladov.
3. **Miesto, termín a spôsob plnenia**
   1. Miestom plnenia predmetu zákazky sú jednotlivé zariadenia ZZS, ako koneční príjemcovia predmetu zákazky.
   2. Lehota plnenia zmluvy je: 36 mesiacov odo dňa nadobudnutia účinnosti zmluvy.
   3. Predmet zákazky bude plnený spôsobom podľa obchodných podmienok uvedených v časti *B.2 Obchodné podmienky* týchto súťažných podkladov, t.j. v rozsahu, ako definuje opis predmetu zákazky v časti *B.1 Opis predmetu zákazky* súťažných podkladov, ktorý sa stane Prílohou č. 1 zmluvy uvedenej v časti *B.2 Obchodné podmienky* týchto súťažných podkladov a v celkovej maximálnej zmluvnej cene, ktorú uvedie úspešný uchádzač vo svojej ponuke.
4. **Variantné riešenia**
   1. Neumožňuje sa predložiť variantné riešenie. Ak súčasťou ponuky bude aj variantné riešenie, variantné riešenie nebude zaradené do vyhodnocovania a bude sa naň hľadieť, akoby nebolo predložené. Ekvivalenty sa nepovažujú za variantné riešenie.
5. **Skupina dodávateľov**
   1. Verejného obstarávania sa môže zúčastniť skupina dodávateľov. Verejný obstarávateľ nevyžaduje od skupiny dodávateľov, aby vytvorila právnu formu na účely účasti vo verejnom obstarávaní.
   2. Na účely účasti vo verejnom obstarávaní musí skupina dodávateľov stanoviť vedúceho člena skupiny dodávateľov, rozsah jeho kompetencií a určenie kontaktných údajov pre komunikáciu v danom verejnom obstarávaní. Všetci členovia skupiny dodávateľov musia udeliť písomné plnomocenstvo jednému z členov skupiny dodávateľov (vedúci člen skupiny), na všetky úkony spojené s účasťou v danom verejnom obstarávaní a na konanie v mene všetkých členov skupiny dodávateľov počas celého procesu verejného obstarávania, prijímať pokyny v tomto verejnom obstarávaní a konať v mene skupiny pre prípad prijatia ponuky, podpisu zmluvy a komunikácie.
   3. V prípade, že úspešným uchádzačom sa stane skupina dodávateľov, verejný obstarávateľ vyžaduje, aby skupina dodávateľov uzatvorila zmluvu v súlade s platnými predpismi, ktorá bude zaväzovať účastníkov zmluvy, aby ručili spoločne a nerozdielne za záväzky voči verejnému obstarávateľovi vzniknuté pri realizácii predmetu zákazky.
   4. V súťažných podkladoch platí pre skupinu dodávateľov zastúpenú určeným vedúcim členom skupiny všetko, čo je uvedené pre pojem „uchádzač“.

**Časť II. Komunikácia a vysvetľovanie**

###### Komunikácia medzi verejným obstarávateľom a uchádzačmi/záujemcami

* 1. Poskytovanie vysvetlení, odovzdávanie podkladov a komunikácia („ďalej len komunikácia“) medzi verejným obstarávateľom/záujemcami a uchádzačmi sa bude uskutočňovať v štátnom (slovenskom) jazyku a spôsobom, ktorý zabezpečí úplnosť a obsah týchto údajov uvedených v ponuke, podmienkach účasti a zaručí ochranu dôverných a osobných údajov uvedených v týchto dokumentoch. Ak je doklad alebo dokument vyhotovený v cudzom jazyku, predkladá sa spolu s jeho úradným prekladom do slovenského jazyka; to neplatí pre ponuky, doklady a dokumenty vyhotovené v českom jazyku. Ak sa zistí rozdiel v ich obsahu, rozhodujúci je úradný preklad do slovenského jazyka.
  2. Verejný obstarávateľ bude pri komunikácii s uchádzačmi resp. záujemcami postupovať v zmysle § 20 zákona o verejnom obstarávaní prostredníctvom komunikačného rozhrania systému JOSEPHINE. Tento spôsob komunikácie sa týka akejkoľvek komunikácie a podaní medzi verejným obstarávateľom a záujemcami, resp. uchádzačmi. Na iný spôsob komunikácie nebude prihliadnuté s výnimkou prípadov, keď to výslovne prikazuje zákon.
  3. JOSEPHINE je na účely tohto verejného obstarávania softvér na elektronizáciu zadávania verejných zákaziek. JOSEPHINE je webová aplikácia na doméne <https://josephine.proebiz.com>.
  4. Na bezproblémové používanie systému JOSEPHINE je nutné používať jeden z podporovaných internetových prehliadačov:

- Mozilla Firefox verzia 13.0 a vyššia,

- Google Chrome alebo

- Microsoft Edge.

* 1. Pravidlá pre doručovanie – zásielka sa považuje za doručenú záujemcovi/uchádzačovi ak jej adresát bude mať objektívnu možnosť oboznámiť sa s jej obsahom, tzn. akonáhle sa dostane zásielka do sféry jeho dispozície. Za okamih doručenia sa v systéme JOSEPHINE považuje okamih jej odoslania v systéme JOSEPHINE a to v súlade s funkcionalitou systému.
  2. Ak je odosielateľom zásielky verejný obstarávateľ, tak záujemcovi resp. uchádzačovi bude na ním určený kontaktný e-mail/e-maily bezodkladne odoslaná informácia o tom, že k predmetnej zákazke existuje nová zásielka/správa. Záujemca resp. uchádzač sa prihlási do systému a v komunikačnom rozhraní zákazky bude mať zobrazený obsah komunikácie – zásielky, správy. Záujemca resp. uchádzač si môže v komunikačnom rozhraní zobraziť celú históriu o svojej komunikácii s verejným obstarávateľom.
  3. Ak je odosielateľom zásielky záujemca resp. uchádzač, tak po prihlásení do systému a k predmetnému obstarávaniu môže prostredníctvom komunikačného rozhrania odosielať správy a potrebné prílohy verejnému obstarávateľovi. Takáto zásielka sa považuje za doručenú verejnému obstarávateľovi okamihom jej odoslania v systéme JOSEPHINE v súlade s funkcionalitou systému.
  4. Verejný obstarávateľ odporúča záujemcom, ktorí chcú byť informovaní o prípadných aktualizáciách týkajúcich sa zákazky prostredníctvom notifikačných e-mailov, aby v danej zákazke zaklikli tlačidlo „ZAUJÍMA MA TO“ (v pravej hornej časti obrazovky). Notifikačné e-maily sú taktiež doručované záujemcom, ktorí sú evidovaní na elektronickom liste záujemcov pri danej zákazke.
  5. Podania a dokumenty súvisiace s uplatnením revíznych postupov sú medzi verejným obstarávateľom a záujemcami/uchádzačmi doručené elektronicky prostredníctvom komunikačného rozhrania systému JOSEPHINE. Doručovanie námietky a ich odvolávanie vo vzťahu k ÚVO je riešené v zmysle §170 ods. 8 b) zákona o verejnom obstarávaní.
  6. Verejný obstarávateľ umožňuje neobmedzený a priamy prístup elektronickými prostriedkami k súťažným podkladom a k prípadným všetkým doplňujúcim podkladom. Súťažné podklady a prípadné vysvetlenie alebo doplnenie súťažných podkladov, podmienok účasti vo verejnom obstarávaní, informatívneho dokumentu alebo inej sprievodnej dokumentácie budú verejným obstarávateľom zverejnené ako elektronické dokumenty v profile verejného obstarávateľa formou odkazu na systém JOSEPHINE.

1. **Vysvetlenie**
   1. V prípade nejasností alebo potreby objasnenia informácií potrebných na vypracovanie ponuky a na preukázanie splnenia podmienok účasti uvedených v súťažných podkladoch, v oznámení o vyhlásení verejného obstarávania alebo inej sprievodnej dokumentácii k súťažným podkladom poskytnutej verejným obstarávateľom v lehote na predkladanie ponúk, môže záujemca požiadať o vysvetlenie prostredníctvom systému JOSEPHINE.
   2. Vysvetlenie informácií potrebných na vypracovanie ponuky a na preukázanie splnenia podmienok účasti uvedených v oznámení o vyhlásení verejného obstarávania alebo v súťažných podkladoch, verejný obstarávateľ v súlade so zákonom o verejnom obstarávaní bezodkladne poskytne všetkým záujemcom, ktorí sú mu známi, najneskôr však šesť dní pred uplynutím lehoty na predkladanie ponúk, prostredníctvom systému JOSEPHINE a/alebo primerane predĺži lehotu na predkladanie ponúk z dôvodu vykonania podstatnej zmeny, za predpokladu, že o vysvetlenie sa požiada dostatočne vopred.
2. **Obhliadka miesta plnenia**
   1. Obhliadka miesta plnenia nie je potrebná.

**Časť III. Príprava ponuky**

1. **Jazyk ponuky**
   1. Ponuky, návrhy a ďalšie doklady a dokumenty vo verejnom obstarávaní sa predkladajú v slovenskom jazyku. Ak je doklad alebo dokument vyhotovený v cudzom jazyku, predkladá sa spolu s jeho úradným prekladom do slovenského jazyka; to neplatí pre ponuky, návrhy, doklady a dokumenty vyhotovené v českom jazyku. Ak sa zistí rozdiel v ich obsahu, rozhodujúci je úradný preklad do slovenského jazyka.
2. **Registrácia a vyhotovenie ponuky**
   1. Uchádzač má možnosť sa registrovať do systému JOSEPHINE pomocou hesla alebo aj pomocou občianskeho preukazu s elektronickým čipom a bezpečnostným osobnostným kódom (eID) .
   2. Predkladanie ponúk je umožnené iba autentifikovaným uchádzačom. Autentifikáciu je možné vykonať týmito spôsobmi
3. v systéme JOSEPHINE registráciou a prihlásením pomocou občianskeho preukazu s elektronickým čipom a bezpečnostným osobnostným kódom (eID). V systéme je autentifikovaná spoločnosť, ktorú pomocou eID registruje štatutár danej spoločnosti. Autentifikáciu vykonáva poskytovateľ systému JOSEPHINE a to v pracovných dňoch v čase 8.00 – 16.00 hod.
4. nahraním kvalifikovaného elektronického podpisu (napríklad podpisu eID) štatutára danej spoločnosti na kartu užívateľa po registrácii a prihlásení do systému JOSEPHINE. Autentifikáciu vykoná poskytovateľ systému JOSEPHINE a to v pracovných dňoch v čase 8.00 – 16.00 hod.
5. vložením plnej moci na kartu užívateľa po registrácii, ktorá je podpísaná elektronickým podpisom štatutára aj splnomocnenou osobou, alebo prešla zaručenou konverziou. Autentifikáciu vykoná poskytovateľ systému JOSEPHINE a to v pracovné dni v čase 8.00 – 16.00 hod.
6. počkaním na autentifikačný kód, ktorý bude poslaný na adresu sídla firmy do rúk štatutára uchádzača v listovej podobe formou doporučenej pošty. Lehota na tento úkon sú obvykle 3 pracovné dni a je potrebné s touto lehotou počítať pri vkladaní ponuky.
   1. Autentifikovaný uchádzač si po prihlásení do systému JOSEPHINE v prehľade - zozname obstarávaní vyberie predmetné obstarávanie a vloží svoju ponuku do určeného formulára na príjem ponúk, ktorý nájde v záložke „Ponuky a žiadosti“.
   2. Ponuka je vyhotovená elektronicky v zmysle zákona o verejnom obstarávaní a vložená do systému JOSEPHINE umiestnenom na webovej adrese <https://josephine.proebiz.com/>.
   3. Elektronická ponuka sa vloží vyplnením ponukového formulára a vložením požadovaných dokladov a dokumentov v systéme JOSEPHINE umiestnenom na webovej adrese <https://josephine.proebiz.com/>.
   4. Predložená ponuka musí byť podpísaná štatutárnym orgánom alebo členom štatutárneho orgánu alebo iným zástupcom uchádzača, ktorý je oprávnený konať v jeho mene v záväzkových vzťahoch. V poslednom prípade prikladá uchádzač v rámci ponuky zároveň aj doklad o splnomocnení.
   5. V predloženej ponuke prostredníctvom systému JOSEPHINE musia byť pripojené požadované doklady (naskenované originály, resp. ich úradne overené kópie - odporúčaný formát je „PDF“, alebo originály dokladov podpísané elektronickým podpisom založeným na kvalifikovanom certifikáte alebo kvalifikovaným elektronickým podpisom, alebo doklady predložené v zaručenej konverzii podľa § 35 zákona č. 305/2013 o elektronickej podobe výkonu pôsobnosti orgánov verejnej moci a o zmene a doplnení niektorých zákonov v znení neskorších predpisov (zákon o e-Governmente)) tak, ako je uvedené v týchto súťažných podkladoch. V prípade, ak sa na dokumente vyžaduje podpis uchádzača, podpisom uchádzača, resp. osoby oprávnenej konať za uchádzača, sa rozumie jeho autentifikácia v systéme JOSEPHINE v zmysle bodu 12.2 týchto súťažných podkladov.
   6. Verejný obstarávateľ ukladá uchádzačom nasledovné povinnosti zamerané na ochranu dôverných informácií:
7. V prípade, ak pri predkladaní ponuky nastane situácia, že nejaká časť ponuky bude dôverná, uchádzač vo svojej ponuke jednoznačne označí doklady a dokumenty (resp. ich časti), ktoré považuje za dôverné informácie.
8. Za dôverné informácie je na účely zákona o verejnom obstarávaní možné označiť výhradne obchodné tajomstvo, technické riešenia a predlohy, návody, výkresy, projektové dokumentácie, modely, spôsob výpočtu jednotkových cien a vzory.
   1. Všetky náklady a výdavky spojené s prípravou a predložením ponuky znáša uchádzač bez finančného nároku voči verejnému obstarávateľovi, bez ohľadu na výsledok verejného obstarávania. Ponuky doručené verejnému obstarávateľovi a predložené v lehote na predkladanie ponúk sa uchádzačom nevracajú a zostávajú ako súčasť dokumentácie vyhláseného verejného obstarávania.

###### Obsah ponuky

* 1. Ponukabude obsahovať:
     1. **Doklady a dokumenty na preukázanie splnenia podmienok účasti,** požadované v oznámení o vyhlásení verejného obstarávania a v časti *A.2 Podmienky účasti* týchto súťažných podkladov,
     2. **Čestné vyhlásenie podľa Prílohy č. 3 týcho súťažnych podkalov** (podpísané štatutárnym orgánom uchádzača alebo osobou oprávnenou konať za uchádzača, resp. za skupinu dodávateľov),
     3. **Návrh na plnenie kritérií spolu s vyhláseniami uchádzača** v súlade s časťou *A.4 Návrh uchádzača na plnenie kritérií* týchto súťažných podkladov s doplnením identifikačných údajov uchádzača v záhlaví dokumentu. Návrh na plnenie kritérií musí byť podpísaný osobou oprávnenou konať za uchádzača a musí byť vyplnený podľa časti *A.3 Kritéria na vyhodnotenie ponúk a pravidlá ich uplatnenia* a bodu 15. *Spôsob určenia ceny* týchto súťažných podkladov. Návrh na plnenie kritérií sa v prípade úspešného uchádzača stane prílohou zmluvy, ktorá je uvedená v časti *B.2 Obchodné podmienky* týchto súťažných podkladov.
     4. **Zoznam dôverných informácií** s identifikáciou čísla strany a textu obsahujúceho dôverné informácie, ak ich ponuka obsahuje,
     5. V prípade skupiny dodávateľov **písomné splnomocnenie udelené jednému z členov skupiny dodávateľov** v zmysle bodu 7.2. týchto súťažných podkladov.

1. Mena a ceny uvádzané v ponuke
   1. Uchádzačom navrhované ceny uvedené v ponuke budú vyjadrené v mene: EUR.
   2. Ak je uchádzač platcom dane z pridanej hodnoty (ďalej len „DPH“), navrhovanú zmluvnú cenu uvedie v zložení:
      1. navrhovaná zmluvná cena bez DPH,
      2. sadzba DPH a výška DPH,
      3. navrhovaná zmluvná cena vrátane DPH.
   3. Ak uchádzač nie je platcom DPH, uvedie navrhovanú zmluvnú cenu celkom. Na skutočnosť, že nie je platcom DPH, uchádzač upozorní.
   4. V prípade, ak je uchádzač identifikovaný pre DPH v inom členskom štáte EÚ alebo je zahraničnou osobou z tretieho štátu, tento uchádzač si nebude fakturovať DPH. Vo svojej ponuke v Návrhu na plnenie kritérií uvedie príslušnú sadzbu a výšku DPH podľa zákona č. 222/2004 Z.z. v znení platnom ku dňu uplynutia lehoty na predkladanie ponúk a cenu vrátane DPH. Verejný obstarávateľ je zdaniteľnou osobou a v tomto prípade bude povinný odviesť DPH v SR podľa zákona č. 222/2004 Z.z.
2. Spôsob určenia ceny
   1. Cena za požadovaný predmet zákazky bude stanovená podľa ust. § 3 zákona č. 18/1996 Z. z. o cenách v znení neskorších predpisov, vyhlášky MF SR č. 87/1996 Z. z., ktorou sa vykonáva zákon č. 18/1996 Z. z.
   2. Uchádzačom navrhovaná cena musí zahŕňať všetky náklady spojené s plnením predmetu zákazky podľa časti B.1 Opis predmetu zákazky a B.2 Obchodné podmienky týchto súťažných podkladov.
   3. Uchádzač uvedie navrhovanú zmluvnú cenu v členení podľa časti *A.4 Návrh uchádzača na plnenie kritérií* týchto súťažných podkladov.
   4. Uchádzač musí v Návrhu na plnenie kritérií pre každú požadovanú položku uviesť jej cenu. Pri stanovení ceny za danú položku uchádzač vychádza z informácií a požiadaviek stanovených v časti *B.1 Opis predmetu zákazky* týchto súťažných podkladov.
   5. Ak uchádzač nie je platcom DPH, upozorní na túto skutočnosť označením „Nie som platcom DPH“ v časti A.4 NÁVRH UCHÁDZAČA NA PLNENIE KRITÉRIÍ týchto súťažných podkladov.
   6. Všetky vkladané hodnoty musia byť zaokrúhlené na dve desatinné miesta a nesmú byť vyjadrené číslom „0“ ani záporným číslom
   7. Ak je uchádzač osoba z členského štátu Európskej únie iného ako SR, ktorá nie je v SR vedená ako registrovaný platiteľ DPH, ale je registrovaným platiteľom DPH v inom členskom štáte, na čo upozorní v časti A.4 NÁVRH UCHÁDZAČA NA PLNENIE KRITÉRIÍ týchto súťažných podkladov zaškrtnutím správneho políčka. DPH bude vysporiadaná podľa platných pravidiel EÚ. K cene, za ktorú predmet zákazky ponúka, pripočíta uchádzač pre účely vyhodnotenia ponúk DPH podľa platnej legislatívy v SR. Cenu s pripočítanou DPH uchádzač uvedie v časti A.4 NÁVRH UCHÁDZAČA NA PLNENIE KRITÉRIÍ týchto súťažných podkladov, podľa ktorej sa budú ponuky vyhodnocovať. Obdobne to platí pre osoby z tretích krajín.
3. **Zábezpeka**
   1. Verejný obstarávateľ vyžaduje od uchádzačov pre zabezpečenie viazanosti ich ponuky **zábezpeku vo výške: 30 000,00 EUR.**
   2. Verejný obstarávateľ odporúča, aby doklad o zložení zábezpeky bol súčasťou ponuky uchádzača. Ak finančné prostriedky nebudú zložené na účet verejného obstarávateľa podľa bodu A. tohto článku alebo ak uchádzač nebude disponovať bankovou zárukou podľa bodu B. alebo poistením záruky podľa bodu C. tohto článku, bude uchádzač z verejného obstarávania vylúčený.
   3. Spôsob zloženia zábezpeky si vyberie uchádzač. Spôsoby zloženia zábezpeky sú:
4. Zloženie finančných prostriedkov uchádzačom na účet verejného obstarávateľa,
5. Poskytnutie bankovej záruky za uchádzača, alebo
6. Poistenie záruky.
7. Zloženie finančných prostriedkov na bankový účet verejného obstarávateľa
   * 1. Finančné prostriedky v stanovenej výške musia byť zložené na účet verejného obstarávateľa vedeného v banke: Štátna pokladnica, **IBAN: SK85 8180 0000 0070 0028 7955** s uvedením variabilného symbolu: IČO uchádzača, konštantného symbolu: 2020 a s poznámkou: **„PLYNY“**
     2. Finančné prostriedky musia byť pripísané na účte verejného obstarávateľa najneskôr v momente uplynutia lehoty na predkladanie ponúk.
     3. Doba platnosti zábezpeky ponuky poskytnutej zložením finančných prostriedkov na účet verejného obstarávateľa trvá do uplynutia lehoty viazanosti ponúk, ktorá nesmie byť dlhšia ako 12 mesiacov.
     4. Zábezpeku zloženú na účet v banke verejný obstarávateľ vráti uchádzačom aj s úrokmi, ak im ich táto banka poskytuje.
8. Poskytnutie bankovej záruky za uchádzača
   * 1. Uchádzač predloží záručnú listinu, v ktorej banka písomne vyhlási, že uspokojí veriteľa (verejného obstarávateľa) za dlžníka (uchádzača) v stanovenej výške zábezpeky v prípade prepadnutia jeho zábezpeky ponuky v prospech verejného obstarávateľa, banka sa musí zaviazať, že zaplatí vzniknutú pohľadávku po doručení výzvy verejného obstarávateľa na zaplatenie, na účet verejného obstarávateľa.
     2. Záručná listina môže byť vystavená bankou so sídlom v Slovenskej republike, pobočkou zahraničnej banky v Slovenskej republike alebo zahraničnou bankou. Záručná listina vyhotovená zahraničnou bankou musí byť predložená v pôvodnom jazyku a súčasne úradne preložená do slovenského jazyka.
     3. Doba platnosti bankovej záruky môže byť obmedzená najmenej do uplynutia lehoty viazanosti ponúk.
     4. Banková záruka zanikne plnením banky v rozsahu, v akom banka za uchádzača poskytla plnenie v prospech verejného obstarávateľa, odvolaním bankovej záruky na základe písomnej žiadosti verejného obstarávateľa alebo uplynutím doby platnosti, ak si verejný obstarávateľ do uplynutia doby platnosti neuplatnil svoje nároky voči banke vyplývajúce z vystavenej záručnej listiny, alebo v dobe platnosti bankovej záruky nepožiadal o predĺženie doby platnosti bankovej záruky v dôsledku zmeny lehoty viazanosti ponúk.
9. Poistenie záruky
   * 1. Uchádzač predloží doklad, ktorým preukáže, že mu poisťovňa so sídlom v Slovenskej republike, pobočka zahraničnej poisťovne v Slovenskej republike alebo zahraničná poisťovňa poistila záruku. Doklad vyhotovený zahraničnou poisťovňou musí byť predložený v pôvodnom jazyku a súčasne úradne preložený do slovenského jazyka.
     2. Doba platnosti poistenia záruky môže byť obmedzená najmenej do uplynutia lehoty viazanosti ponúk. V doklade, ktorým uchádzač preukazuje poistenie záruky, musí byť uvedené, že v prípade, ak verejnému obstarávateľovi lehoty podľa zákona neplynú, čoho dôsledkom môže byť zmena lehoty viazanosti ponúk, mení sa doba platnosti poistenia záruky.
   1. Zábezpeka prepadne v prospech verejného obstarávateľa, ak uchádzač odstúpi od svojej ponuky v lehote viazanosti ponuky alebo neposkytne súčinnosť alebo odmietne uzavrieť zmluvu podľa zákona o verejnom obstarávaní.
   2. Verejný obstarávateľ uvoľní alebo vráti uchádzačovi zábezpeku do siedmich dní odo dňa uplynutia lehoty viazanosti ponúk, márneho uplynutia lehoty na doručenie námietky, ak bol uchádzač vylúčený z verejného obstarávania alebo ak verejný obstarávateľ zruší postup zadávania zákazky. Verejný obstarávateľ uvoľní alebo vráti uchádzačovi zábezpeku do siedmich dní odo dňa uzavretia zmluvy.
10. **Lehota viazanosti ponuky**
    1. Uchádzač je svojou ponukou viazaný počas určenej lehoty viazanosti ponúk. Lehota viazanosti ponúk plynie od uplynutia lehoty na predkladanie ponúk do uplynutia lehoty viazanosti ponúk stanovenej verejným obstarávateľom. Lehota viazanosti ponúk je stanovená na 6 mesiacov od uplynutia lehoty na predkladanie ponúk**.**
11. Náklady na ponuku
    1. Všetky náklady a výdavky spojené s prípravou a predložením ponuky znáša uchádzač bez finančného nároku voči verejnému obstarávateľovi bez ohľadu na výsledok verejného obstarávania.

**Časť IV. Predkladanie ponuky**

Uchádzač môže predložiť len jednu ponuku. Ak uchádzač v lehote na predkladanie ponúk predloží viac ponúk, verejný obstarávateľ alebo obstarávateľ prihliada len na ponuku, ktorá bola predložená ako posledná a na ostatné ponuky hľadí rovnako ako na ponuky, ktoré boli predložené po lehote na predkladanie ponúk.

1. **Miesto a lehota na predkladanie ponúk**
   1. V tomto verejnom obstarávaní sa ponuky predkladajú elektronicky, prostredníctvom systému JOSEPHINE. Ponuky sa predkladajú v určenej lehote na predkladanie ponúk v zmysle Oznámenia o vyhlásení verejného obstarávania, ktorým bol vyhlásený tento postup zadávania zákazky.
   2. Pre účasť na elektronickom verejnom obstarávaní, resp. komunikáciu v systéme JOSEPHINE a pre elektronické predkladanie ponúk prostredníctvom systému JOSEPHINE je potrebné vykonať registráciu do zákazky realizovanej prostredníctvom systému JOSEPHINE v zmysle bodu 12. týchto súťažných podkladov.
   3. Verejný obstarávateľ odporúča záujemcom predložiť ponuku v dostatočnom časovom predstihu pred uplynutím lehoty na predkladanie ponúk.
   4. Ponuka uchádzača predložená po uplynutí lehoty na predkladanie ponúk se elektronicky neotvorí.

**Časť V. Otváranie a vyhodnocovanie ponúk**

1. Otváranie ponúk
   1. Otváranie ponúk sa uskutoční v termíne uvedenom v Oznámení o vyhlásení verejného obstarávania, prostredníctvom systému JOSEPHINE. Nakoľko **súčasťou vyhodnotenia ponúk je elektronická aukcia,** otváranie ponúk je neverejné, údaje z otvárania ponúk verejný obstarávateľ nezverejňuje a neposiela uchádzačom ani zápisnicu z otvárania ponúk.
2. Vyhodnocovanie ponúk
   1. Vyhodnocovanie ponúk komisiou je neverejné. Komisia vyhodnotí ponuky v súlade so zákonom o verejnom obstarávaní a v prípade pochybností overí správnosť informácií a dôkazov, ktoré poskytli uchádzači.
   2. Komisia vyhodnotí ponuky podľa kritérií na vyhodnocovanie ponúk, ktoré sú obsahom časti *A.3 Kritériá na vyhodnotenie ponúk a pravidlá ich uplatnenia* týchto súťažných podkladov a z hľadiska splnenia požiadaviek na predmet zákazky. Verejný obstarávateľ pred začatím elektronickej aukcie vyhodnotí aj splnenie podmienok účasti.
   3. **Súčasťou procesu vyhodnocovania ponúk je aj elektronická aukcia.** Podrobnosti o priebehu elektronickej aukcie budú uvedené vo výzve na účasť v elektronickej aukcii**.**
   4. Verejný obstarávateľ vyzve elektronickými prostriedkami súčasne všetkých uchádzačov, ktorí neboli vylúčení a ktorých ponuky spĺňajú určené požiadavky, na účasť v elektronickej aukcii. Východiskom elektronickej aukcie sú ceny, ktoré sú uvedené v ponukách predložených v systéme JOSEPHINE.
   5. **PODMIENKY ELEKTRONICKEJ AUKCIE**

**1.       Všeobecné informácie**

* 1. Elektronická aukcia je na účely tohto verejného obstarávania opakujúci sa proces, ktorý využíva elektronické zariadenia na predkladanie nových cien upravených smerom nadol.
  2. Účelom eAukcie je zostavenie poradia ponúk automatizovaným vyhodnotením po úvodnom úplnom vyhodnotení ponúk.
  3. Vyhlasovateľ eAukcie (ďalej len „vyhlasovateľ“) je verejný obstarávateľ, bližšie špecifikovaný v týchto súťažných podkladoch.
  4. Predmet eAukcie je rovnaký ako predmet zákazky, uvedený v Prílohe č. 1 týchto súťažných podkladov.
  5. Administrátor vyhlasovateľa je osoba, ktorá v rámci eAukcie vyzýva uchádzačov na predkladanie nových cien upravených smerom nadol.
  6. Elektronická aukčná sieň (ďalej len „eAukčná sieň“) je prostredie umiestnené na určenej adrese vo verejnej dátovej sieti Internet, v ktorom uchádzači predkladajú nové ceny upravené smerom nadol.
  7. Prípravné kolo je časť postupu, v ktorom sa po sprístupnení eAukčnej siene uchádzači oboznámia   
     s  Aukčným prostredím pred zahájením Aukčného kola (elektronickej aukcie).
  8. Aukčné kolo (elektronická aukcia) je časť postupu, v ktorom prebieha on-line vzájomné porovnávanie cien ponúkaných uchádzačmi prihlásených do eAukcie a ich vyhodnocovanie v limitovanom čase.

**2.**         **Priebeh**

* 1. Názov eAukcie: **„*Medicinálne a technické plyny a služby spojené s dodávkou*“**.

Ponuky uchádzačov budú posudzované na základe hodnotenia podľa najnižšej celkovej ponukovej ceny.

Prvky, ktorých hodnoty sú predmetom ponuky uchádzača v eAukcii, sú  jednotkové ceny za jednotlivé položky predmetu obstarávania podľa prílohy č. 1 týchto súťažných podkladov v EUR bez DPH.

* 1. Cena bude vyjadrená v EUR bez/s DPH.
  2. V rámci úplného úvodného vyhodnotenia ponúk podľa kritéria stanoveného na vyhodnotenie ponúk vyhlasovateľ určí poradie uchádzačov porovnaním výšky navrhnutých ponukových cien za dodanie predmetu zákazky uvedených v jednotlivých ponukách uchádzačov. Po určení poradia na základe predložených ponúk vyhlasovateľ vyzve elektronickými prostriedkami súčasne všetkých uchádzačov, ktorých ponuky spĺňajú určené podmienky na predloženie nových  cien v eAukcii. Vo Výzve na účasť v elektronickej aukcii (ďalej len „Výzva“) vyhlasovateľ uvedie podrobné informácie týkajúce sa eAukcie v zmysle § 54 ods. 7 zákona o verejnom obstarávaní. Výzva bude zaslaná elektronicky zodpovednej osobe určenej uchádzačom v ponuke ako kontaktná osoba pre eAukciu (z uvedeného dôvodu je potrebné uviesť správne kontaktné údaje zodpovednej osoby) a bude uchádzačom odoslaná e-mailom najneskôr dva pracovné dni pred konaním Aukčného kola.
  3. eAukcia sa bude vykonávať prostredníctvom sw PROEBIZ TENDERBOX.
  4. V Prípravnom kole sa uchádzači oboznámia s priebehom eAukcie a Popisom aukčného prostredia. Výzva obsahuje aj údaje týkajúce sa minimálneho kroku zníženia ceny predmetu zákazky, pravidlá predlžovania Aukčného kola a lehotu platnosti prístupových kľúčov a pod.
  5. Uchádzačom, ktorí budú vyzvaní na účasť v eAukcii, bude v Prípravnom kole a v čase uvedenom vo Výzve sprístupnená eAukčná sieň, kde si môžu skontrolovať správnosť zadaných vstupných cien, ktoré do eAukčnej siene zadá administrátor eAukcie, a to v súlade s pôvodnými predloženými ponukami. Každý uchádzač bude vidieť iba svoju ponuku a až do začiatku Aukčného kola ju nemôže meniť. Všetky informácie o prihlásení sa a priebehu budú uvedené vo Výzve.
  6. Aukčné kolo sa začne a skončí v termínoch  uvedených vo Výzve. Na začiatku Aukčného kola sa všetkým uchádzačom zobrazia:
* ich jednotkové ceny,
* najnižšie jednotkové ceny,
* najnižšia celková ponuková cena,
* ich celková ponuková cena,
* ich priebežné umiestnenie (poradie).

Uchádzači budú upravovať ceny smerom nadol.

Vyhlasovateľ upozorňuje, že systém neumožní dorovnať najnižšiu celkovú cenu (t.j. nie je možné dorovnať ponuku uchádzača na priebežnom 1. mieste).

V priebehu Aukčného kola budú zverejňované všetkým uchádzačom zaradeným do eAukcie v eAukčnej sieni informácie, ktoré umožnia uchádzačom zistiť v každom okamihu ich relatívne umiestnenie.

* 1. Minimálny krok zníženia ceny uchádzača je **0,50 %** z aktuálnej ceny položky daného uchádzača.
  2. Maximálny krok zníženia ceny uchádzača nie je určený. Uchádzač však bude upozornený pri zmene ceny o viac ako **50 %**. Upozornenie pri maximálnom znížení ceny sa viaže k aktuálnej cene položky daného uchádzača.
  3. Aukčné kolo bude ukončené, ak nedôjde k jeho predlžovaniu, uplynutím časového limitu 20 min.

eAukcia bude ukončená, ak na základe Výzvy nedostane vyhlasovateľ v lehote 20 min. žiadne nové ceny, ktoré spĺňajú požiadavky týkajúce sa minimálnych rozdielov uvedených v predchádzajúcich odsekoch.

Koniec eAukcie sa môže predĺžiť v prípade predkladania nových cien (teda pri akejkoľvek úspešnej zmene ceny) v posledných dvoch minútach trvania elektronickej aukcie vždy o ďalšie dve minúty (tzn. k času, kedy došlo k predĺženiu, sa k času zostávajúcemu do konca kola pridajú celé 2 min.). Počet predĺžení nie je limitovaný. Po ukončení eAukcie už nebude možné upravovať ceny.

* 1. Výsledkom eAukcie bude zostavenie objektívneho poradia ponúk podľa najnižšej celkovej ponukovej ceny spolu za predmet obstarávania automatizovaným vyhodnotením.
  2. Technické požiadavky na prístup do eAukcie: počítač uchádzača musí byť pripojený na Internet.   
     Na bezproblémovú účasť v eAukcii je nutné používať jeden z podporovaných internetových prehliadačov:

- Microsoft Edge

- Mozilla Firefox verzia 13.0 a vyššia alebo

- Google Chrome.

Správna funkčnosť iných internetových prehliadačov je možná, avšak nie je garantovaná. Ďalej je nutné mať v použitom internetovom prehliadači povolené cookies a javaskripty.

* 1. Podrobnejšie informácie o procese eAukcie budú uvedené vo Výzve.
  2. Pre prípad eliminácie akejkoľvek nepredvídateľnej situácie (napr. výpadok elektrickej energie, konektivity na Internet alebo inej objektívnej príčiny zabraňujúcej v ďalšom pokračovaní uchádzača v eAukcii) vyhlasovateľ uchádzačom odporúča mať pripravený náhradný zdroj elektrickej energie, prípadne mobilný internet (napr. notebook s mobilným internetom). Vyhlasovateľ nenesie zodpovednosť za uchádzačmi použité technické prostriedky. Vyhlasovateľ si vyhradzuje právo opakovania eAukcie v prípade nepredvídateľných technických problémov na strane vyhlasovateľa.
  3. Poradie ponúk za príslušný predmet zákazky po elektronickej aukcii bude zostavené nasledovne:

- na prvom mieste sa umiestni uchádzač, ktorý v elektronickej aukcii ponúkol najnižšiu cenu, jeho ponuka bude úspešná,

- ponuka s druhou najnižšou cenou bude označená ako druhá, ponuka s treťou najnižšou cenou bude označená ako tretia atď., tieto ponuky budú identifikované ako neúspešné.

* 1. Uchádzač umiestnený na prvom mieste v poradí predloží verejnému obstarávateľovi aktualizovaný štruktúrovaný rozpočet na základe výsledku elektronickej aukcie, ktorý sa stane prílohou zmluvy.

**Časť VI. Prijatie ponuky a uzavretie zmluvy**

1. Informácia o výsledku vyhodnotenia ponúk
   1. Verejný obstarávateľ po vyhodnotení ponúk bezodkladne písomne oznámi všetkým uchádzačom, ktorých ponuky sa vyhodnocovali, výsledok vyhodnotenia ponúk vrátane poradia uchádzačov a súčasne uverejní informáciu o výsledku vyhodnotenia ponúk a poradie uchádzačov v profile.
   2. Úspešnému uchádzačovi verejný obstarávateľ oznámi, že jeho ponuka sa prijíma. Neúspešnému uchádzačovi verejný obstarávateľ oznámi, že neuspel a dôvody neprijatia jeho ponuky. Neúspešnému uchádzačovi v informácii o výsledku vyhodnotenia ponúk verejný obstarávateľ uvedie aj identifikáciu úspešného uchádzača alebo uchádzačov, informáciu o charakteristikách a výhodách prijatej ponuky alebo ponúk a lehotu, v ktorej môže byť doručená námietka.
2. Uzavretie zmluvy
   1. Úspešný uchádzač je povinný poskytnúť verejnému obstarávateľovi riadnu súčinnosť potrebnú na uzavretie zmluvy tak, aby mohla byť uzavretá do 10 pracovných dní odo dňa uplynutia lehôt určených zákonom o verejnom obstarávaní, ak bol na jej uzavretie písomne vyzvaný.
   2. Úspešný uchádzač v rámci súčinnosti pred podpisom zmluvy bude povinný:

* úspešný uchádzač, všetci členovia skupiny dodávateľov a ich subdodávatelia povinní podľa zákona o verejnom obstarávaní sú povinní byť zapísaní v registri partnerov verejného sektora,
* najneskôr v čase uzavretia zmluvy uviesť zoznam všetkých známych subdodávateľov a údaje o osobe oprávnenej konať za subdodávateľa, v rozsahu meno a priezvisko, adresa pobytu, dátum narodenia, ktorý sa stane Prílohou zmluvy, ktorá je uvedená v časti *B.2 Obchodné podmienky* týchto súťažných podkladov,
* **predložiť scan originálu alebo úradne overenej kópie platného:**

1. Rozhodnutie alebo Povolenie Ministerstva zdravotníctva SR o zaobchádzaní s liekmi na veľkodistribúciu medicinálnych plynov pre celé územie SR,
2. Doklad o registrácii, resp. Rozhodnutie vydané Štátnym ústavom pre kontrolu liečiv o registrácii humánneho lieku kyslík kvapalný a humánneho lieku kyslík plynný pre tlakové fľaše o plniacom tlaku 200 bar,
   1. Verejný obstarávateľ vyžaduje, aby úspešný uchádzač najneskôr v čase uzavretia zmluvy uviedol zoznam všetkých známych subdodávateľov a údaje o osobe oprávnenej konať za subdodávateľa, v rozsahu meno a priezvisko, adresa pobytu, dátum narodenia, ktorý sa stane prílohou zmluvy, ktorá je uvedená v časti *B.2 Obchodné podmienky* týchto súťažných podkladov.
   2. Úspešný uchádzač, ktorým je skupina dodávateľov, predloží v rámci súčinnosti potrebnej na uzavretie zmluvy verejnému obstarávateľovi zmluvu uzatovrenú všetkými členmi skupiny dodávateľov, ktorá bude zaväzovať účastníkov zmluvy, aby ručili spoločne a nerozdielne za záväzky voči verejnému obstarávateľovi vzniknuté pri realizácii predmetu zákazky v súlade s bodom 7.3 týchto súťažných podkladov.
   3. Uzavretá zmluva nesmie byť v rozpore so súťažnými podkladmi a s ponukou predloženou úspešným uchádzačom.

**A.2 PODMIENKY ÚČASTI UCHÁDZAČOV**

Skupina dodávateľov preukazuje splnenie podmienok účasti vo verejnom obstarávaní týkajúcich sa osobného postavenia za každého člena skupiny osobitne a splnenie podmienok účasti vo verejnom obstarávaní týkajúcich sa finančného a ekonomického postavenia a technickej spôsobilosti alebo odbornej spôsobilosti preukazuje spoločne. Oprávnenie dodávať tovar, uskutočňovať stavebné práce alebo poskytovať službu preukazuje člen skupiny len vo vzťahu k tej časti predmetu zákazky, ktorú má zabezpečovať.

Uchádzač môže pri preukazovaní splnenia podmienok účasti doložiť jednotlivé dokumenty alebo ich dočasne nahradiť Jednotným európskym dokumentom (JED) v súlade s § 39 zákona o verejnom obstarávaní.

Verejný obstarávateľ umožňuje obmedziť informácie požadované na podmienky účasti (týkajúce sa časti IV: Podmienky účasti oddiel A až D) na jednu otázku, s odpoveďou áno alebo nie (α: Globálny údaj pre všetky podmienky účasti), t.j. či hospodárske subjekty spĺňajú všetky požadované podmienky účasti.

Verejný obstarávateľ môže v súlade s § 39 ods. 6 zákona o verejnom obstarávaní na zabezpečenie riadneho priebehu verejného obstarávania kedykoľvek v jeho priebehu uchádzača alebo záujemcu písomne požiadať o predloženie dokladu alebo dokladov nahradených jednotným európskym dokumentom. Uchádzač alebo záujemca doručí doklady verejnému obstarávateľovi do piatich pracovných dní odo dňa doručenia žiadosti, ak verejný obstarávateľ neurčí dlhšiu lehotu.

Uchádzač musí spĺňať nasledujúce podmienky účasti:

1. **Podmienky účasti t****ýkajúce sa osobného postavenia**

Uchádzač musí spĺňať podmienky účasti uvedené v § 32 ods. 1 zákona o verejnom obstarávaní. Ich splnenie preukáže podľa § 32 ods. 2, resp. podľa ods. 4 alebo ods. 5 zákona o verejnom obstarávaní, nakoľko verejný obstarávateľ nemá prístup k informačným systémom verejnej správy.

§ 32 ods. 7 zákona o verejnom obstarávaní - Podmienky účasti podľa § 32 ods. 1 písm. a) musí spĺňať aj iná osoba ako osoba podľa odseku 1 písm. a), ak táto osoba má právo za ňu konať, práva spojené s rozhodovaním alebo kontrolou v hospodárskom subjekte, ktorý sa chce zúčastniť verejného obstarávania. Splnenie podmienky účasti podľa prvej vety preukazuje uchádzač alebo záujemca verejnému obstarávateľovi alebo obstarávateľovi predložením čestného vyhlásenia alebo vyhlásenia podľa § 32 ods. 5, ak právo štátu uchádzača alebo záujemcu so sídlom, miestom podnikania alebo obvyklým pobytom mimo územia Slovenskej republiky neupravuje inštitút čestného vyhlásenia, ako súčasť ponuky alebo v žiadosti o účasť. V čestnom vyhlásení alebo vyhlásení uchádzač alebo záujemca uvedie zoznam osôb podľa prvej vety.

§ 32 ods. 8 zákona o verejnom obstarávaní - Za osobu podľa § 32 ods. 7 sa považuje osoba, ktorá má rozhodujúci vplyv na činnosť uchádzača alebo záujemcu, jeho strategické ciele alebo významné rozhodnutia prostredníctvom vlastníckeho práva, finančného podielu alebo pravidiel, ktorými sa uchádzač alebo záujemca spravuje, pričom rozhodujúcim vplyvom sa rozumie, ak iná osoba podľa odseku 7

a) vlastní väčšinu akcií alebo väčšinový obchodný podiel u uchádzača alebo záujemcu,

b) má väčšinu hlasovacích práv u uchádzača alebo záujemcu,

c) má právo vymenúvať alebo odvolávať väčšinu členov štatutárneho orgánu alebo dozorného orgánu uchádzača alebo záujemcu alebo

d) má právo vykonávať rozhodujúci vplyv na základe dohody uzavretej s uchádzačom alebo záujemcom alebo na základe spoločenskej zmluvy, zakladateľskej listiny alebo stanov, ak to umožňuje právo štátu, ktorými sa táto osoba riadi.

Uchádzač môže preukázať splnenie podmienok účasti osobného postavenia podľa § 152 ods. 1 zákona o verejnom obstarávaní zápisom do zoznamu hospodárskych subjektov.

1. **Podmienky účasti týkajúce sa technickej alebo odbornej spôsobilosti:**

Uchádzač musí spĺňať podmienku účasti uvedenú v § 34 ods. 1 písm. a) zákona o verejnom obstarávaní doloženým zoznamom poskytnutých služieb za predchádzajúce tri roky od vyhlásenia verejného obstarávania s uvedením cien, lehôt dodania a odberateľov; dokladom je referencia, ak odberateľom bol verejný obstarávateľ alebo obstarávateľ podľa zákona o verejnom obstarávaní.

Minimálna požadovaná úroveň štandardov**:**

Verejný obstarávateľ požaduje predložiť zoznam poskytnutých služieb rovnakého alebo obdobného charakteru s požadovaným predmetom zákazky poskytnutých za predchádzajúce 3 roky od vyhlásenia verejného obstarávania v minimálnej súhrnnej hodnote **300 000,00 EUR bez DPH** resp. ekvivalent tejto hodnoty v inej mene. K prepočtu cudzej meny na EUR sa použije kurz Európskej centrálnej banky platný ku dňu zverejnenia oznámenia o vyhlásení verejného obstarávania.

Pod rovnakými alebo obdobnými službami k predmetu zákazky rozumieme dodanie medicinálnych a technických plynov a špeciálnych plynov a prenájom tlakových fliaš .

Za vyhlásenie verejného obstarávania sa na účely vyhodnotenia splnenia tejto podmienky účasti považuje zverejnenie oznámenia o vyhlásení verejného obstarávania v Dodatku k Úradnému vestníku Európskej únie.

**Uchádzač je povinný v zozname identifikovať referencie vystavené podľa § 12 zákona o verejnom obstarávaní, ak takými preukazuje splnenie podmienky účasti.** **Verejný obstarávateľ odporúča uchádzačovi, aby bol zoznam poskytnutých služieb predložený vo forme** uvedenej nižšie, resp. aby zoznam poskytnutých služieb obsahoval minimálne:

* + - názov a sídlo odberateľa,
    - kontaktné údaje odberateľa, kde je možné uvedené informácie overiť (meno a priezvisko, tel. č., e-mail),
    - predmet poskytnutej služby,
    - opis predmetu poskytnutej služby,
    - doba poskytnutia (od mesiac/rok – do mesiac/rok),
    - cena poskytnutej služby bez DPH celkom za požadované obdobie.

Pre posúdenie minimálnej požadovanej úrovne, musí byť z predložených dokladov zrejmá cena, ktorá

- zohľadňuje alikvotný rozsah len pre požadované posudzované obdobie (ak je to uplatniteľné),

- zohľadňuje len poskytnutie služieb rovnakých alebo podobných ako je predmet zákazky (ak je to uplatniteľné),

- zohľadňuje alikvotný podiel uchádzača v skupine dodávateľov (ak je to uplatniteľné).

UPOZORNENIE:

Doklady preukazujúce splnenie podmienok účasti uchádzač vkladá v ponuke elektronicky prostredníctvom komunikačného rozhrania systému JOSEPHINE v súlade so súťažnými podkladmi.

ZOZNAM POSKYTNUTÝCH SLUŽIEB

Obchodné meno uchádzača: .....................................

Adresa/sídlo uchádzača:...................................................

IČO uchádzača:.............................................................

|  |  |  |  |  |  |  |
| --- | --- | --- | --- | --- | --- | --- |
| P.č. | Obchodné meno, adresa/sídlo a IČO odberateľa\* | Predmet dodávky vrátane popisu, z ktorého bude možné posúdiť splnenie požiadaviek verejného obstarávateľa | Cena v EUR bez DPH | Lehota dodania v tvare od – do mesiac/rok (obdobie, počas ktorého prebiehala dodávka) | Referencia vystavená v zmysle zákona  áno/nie\* | Identifikácia kontaktnej osoby odberateľa, u ktorej si možno uvedené údaje overiť v rozsahu:   * meno a priezvisko, * telefónne číslo, * e-mailová adresa, * funkcia kontaktnej osoby |
| A | B | C | D | E | F | G |
| 1. |  |  |  |  |  |  |
| 2. |  |  |  |  |  |  |
| 3. |  |  |  |  |  |  |
| 4. |  |  |  |  |  |  |
| 5. |  |  |  |  |  |  |

\* V prípade, ak odberateľom bol verejný obstarávateľ alebo obstarávateľ, uchádzač vyplní len označené stĺpce. **V prípade, ak uchádzač v stĺpci F uvedie áno, uchádzač zároveň uvedie URL adresu/link na predmetnú referenciu zverejnenú na portáli** [**www.uvo.gov.sk**](http://www.uvo.gov.sk).

V .................... dňa XX.XX.20XX

................................................

meno a priezvisko

funkcia, podpis\*\*

\*\* Podpis uchádzača, jeho štatutárneho orgánu alebo iného zástupcu uchádzača, ktorý je oprávnený konať v mene uchádzača v záväzkových vzťahoch v súlade s dokladom o oprávnení podnikať, t. j. podľa toho, kto za uchádzača koná navonok.

V prípade skupiny dodávateľov podpis každého člena skupiny alebo člena skupiny, ktorý je splnomocnený konať v danej veci za členov skupiny.

**A.3 KRITÉRIÁ NA VYHODNOTENIE PONÚK**

**A PRAVIDLÁ ICH UPLATNENIA**

1. Verejný obstarávateľ vyhodnotí ponuky na základe objektívnych kritérií na vyhodnotenie ponúk, ktoré súvisia s predmetom zákazky, s cieľom určiť ekonomicky najvýhodnejšiu ponuku.
2. Ponuky sa budú vyhodnocovať na základe kritéria: **najnižšia celková maximálna cena za celý predmet zákazky vyjadrená v EUR bez DPH.**

**Pravidlá pre uplatnenie a spôsob vyhodnotenia kritéria sú nasledujúce:**

Prvým v poradá sa stane uchádzač, ktorý vo svojej ponuke predloží najnižšiu celkovú maximálnu cenu za celý predmet zákazky v EUR bez DPH. Ako druhý v poradí sa umiestni uchádzač, ktorý vo svojej ponuke predloží druhú najnižšiu celkovú maximálnu cenu za celý predmet zákazky v EUR bez DPH atď.

**A.4 Návrh uchádzača na plnenie kritérií**

Názov zákazky: **Medicinálne a technické plyny a služby spojené s dodávkou**

**Uchádzač**:

Obchodné meno:

Sídlo:

IČO:

DIČ:

IČ DPH\*:

zapísaný v registri:

v mene ktorého koná:

bankové spojenie:

IBAN:

SWIFT:

|  |  |  |
| --- | --- | --- |
| Je uchádzač platiteľom DPH?[[1]](#footnote-2) | ÁNO | NIE |

|  |  |  |  |  |
| --- | --- | --- | --- | --- |
| **Tovar** | **objem fľaše v litroch** | **predpokladané množstvo v ks / rok** | **cena naplnenia v EUR bez DPH** | **SPOLU bez DPH** |
| Kyslík medicinály (O2) F02 P200 | 2 | 250 |  | 0,00 |
| Kyslík medicinálny (O2) F02 P200 s integ. ventilom | 2 | 2100 |  | 0,00 |
| Kyslík medicinály (O2) F10 P200 | 10 | 480 |  | 0,00 |
| Kyslík medicinálny (O2) F10 P200 s integ. ventilom | 10 | 600 |  | 0,00 |
| Medicinálny vzduch F02 P200 | 2 | 5 |  | 0,00 |
| Medicinálny vzduch F10 P200 | 10 | 10 |  | 0,00 |
| **SPOLU bez DPH na 1 ROK** |  |  |  | **0,00** |
|  |  |  |  |  |
| **Služba** | **objem fľaše v litroch** | **predpokladané množstvo dní prenájmu/rok** | **prenájom flaša/deň v EUR bez DPH** | **SPOLU bez DPH** |
| Denné nájomné fľaša 2l | 2 | 55115 |  | 0,00 |
| Denné nájomné fľaša 2l . I.V. P200 | 2 | 209510 |  | 0,00 |
| Denné nájomné fľaša 10l | 10 | 64240 |  | 0,00 |
| Denné nájomné fľaša 10l . I.V. P200 | 10 | 119355 |  | 0,00 |
| Prepravné za 1 fľašu |  | 3600 |  | 0,00 |
| Poplatky súvisiace s dodávkou fliaš (ARD poplatok, cestný a palivový poplatok, mýtny poplatok) |  | 3600 |  | 0,00 |
| **SPOLU bez DPH na 1 ROK** |  |  |  | 0,00 |
|  |  |  |  |  |
|  |  | **CENA SPOLU BEZ DPH/48 mesiacov** | | **0,00 €** |

Uchádzač uvedie pre kritérium kladný nenulový údaj, číslo s presnosťou na dve desatinné miesta

(zaokrúhľuje sa matematicky).

V ............................., dňa ..............

........................................................................................

Meno a priezvisko osoby oprávnenej konať za uchádzača

podpis oprávnenej osoby a odtlačok pečiatky

**B.1 OPIS PREDMETU ZÁKAZKY**

Opis predmetu zákazky tvorí samostatnú prílohu č. 1 súťažných podkladov.

**Ak v týchto Súťažných podkladoch, alebo v ktorejkoľvek dokumentácii poskytnutej verejným obstarávateľom v rámci tohto verejného obstarávania, technické požiadavky odkazujú na konkrétneho výrobcu, výrobný postup, značku, patent, typ, krajinu, oblasť alebo miesto pôvodu alebo výroby, verejný obstarávateľ umožňuje predloženie ekvivalentu za podmienky, že ním ponúknuté riešenie spĺňa úžitkové, prevádzkové a funkčné charakteristiky, ktoré sú nevyhnutné na zabezpečenie účelu, na ktorý sú určené a ním ponúknuté riešenie spĺňa požadované technické parametre a špecifikáciu v rovnakom, alebo vyššom rozsahu.**

**B.2 OBCHODNÉ PODMIENKY PLNENIA PREDMETU ZÁKAZKY**

Návrh zmluvy tvorí samostatnú prílohu č. 2 súťažných podkladov.

1. nehodiace prečiarknuť [↑](#footnote-ref-2)